ಚುನಾವಣಾ ಪ್ರಚಾರದ ವೇಳೆ ಕುಣಿದು ಕುಪ್ಪಳಿಸಿದ ಸುಹಾಸಿನಿ, ಅಕ್ಷರಾ ಹಾಸನ್

ಚೆನ್ನೈ: ತಮಿಳುನಾಡು ವಿಧಾನಸಭಾ ಚುನಾವಣೆ ಪ್ರಯುಕ್ತ ನಟರು, ರಾಜಕಾರಣಿಗಳು ತಮ್ಮ ಪಕ್ಷದ ಅಭ್ಯರ್ಥಿಗಳ ಪ್ರಚಾರದಲ್ಲಿ ಕ್ಷೇತ್ರದಲ್ಲಿ ತೊಡಗಿಸಿಕೊಂಡಿದ್ದಾರೆ. ಪ್ರಚಾರದ ವೇಳೆ ಬಹುಭಾಷಾ ನಟಿ ಸುಹಾಸಿನಿ ಹಾಗೂ ಅಕ್ಷರಾ ಹಾಸನ್ ಕುಣಿದು ಕುಪ್ಪಳಿಸಿದ್ದಾರೆ.

Actresss #AksharaHaasan Dancing in Coimbatore south campaign. #KamalHaasan @Iaksharahaasan pic.twitter.com/rrqxC3rVM0

— Ponmanaselvan S (@IamSellvah) April 4, 2021

ಕಮಲ್ ಹಾಸನ್ ಅವರ ಮಕ್ಕಲ್ ನೀಧಿ ಮಾಯಂ (ಎಮ್‍ಎನ್‍ಎಮ್) ಪಾರ್ಟಿ ಪರವಾಗಿ ನಟಿಯರು ಪ್ರಚಾರವನ್ನು ಮಾಡಿದ್ದಾರೆ. ಕಮಲ್ ಹಾಸನ್ ಅವರ ಪಕ್ಷಕ್ಕೆ ಮತವನ್ನು ಹಾಕುವಂತೆ ಜನರಲ್ಲಿ ಮನವಿಯನ್ನು ಮಾಡಿದ್ದಾರೆ. ಅಮ್ಮನಾಕುಲಂ ಜನರಲ್ಲಿ ಅಮೂಲ್ಯವಾದ ಮತವನ್ನು ಬ್ಯಾಟರಿ ಟಾರ್ಚ್ ಚಿನ್ನೆಗೆ ಹಾಕುವಂತೆ ಮನವಿ ಮಾಡಿದರು.

#MNM star campaigners @ikamalhaasan’s niece #SuhasiniManiratnam and his daughter @Iaksharahaasan dance their way to the hearts of people of #CoimbatoreSouth, as the campaign reaches its crescendo. pic.twitter.com/szKfQDWrS2

— Sreedhar Pillai (@sri50) April 4, 2021

ಚುನಾವಣಾ ಪ್ರಚಾರದ ವೇಳೆ ನಟಿ ಸುಹಾಸಿನಿ ಹಾಗೂ ಅಕ್ಷರಾ ಹಾಸನ್ ತಮಟೆ ಸೌಂಡ್‍ಗೆ ತಕ್ಕಂತೆ ಹೆಜ್ಜೆ ಹಾಕಿದ್ದಾರೆ. ಈ ವೇಳೆ ಮಾರ್ಗ ಮಧ್ಯದಲ್ಲಿ ಇರುವ ಹಲವಾರು ಜನರು ಮತ್ತು ಪ್ರಚಾರದ ವೇಳೆ ಸುಹಾಸಿನಿ ಜೊತೆಗೆ ಇರುವ ಪಕ್ಷದ ಬೆಂಬಲಿಗರು ಹೆಜ್ಜೆ ಹಾಕಿದ್ದಾರೆ. ಕೈಯಲ್ಲಿ ಪಕ್ಷದ ಚಿನ್ನೆಯಾದ ಬ್ಯಾಟರಿ ಟಾರ್ಚ್ ಹಿಡಿದು ತಮಟೆ ಸೌಂಡ್‍ಗೆ ಹೆಜ್ಜೆ ಹಾಕುತ್ತಾ ಕುಣಿದು ಕುಪ್ಪಳಿಸಿದ್ದಾರೆ. ಈ ವೀಡಿಯೋ ಸಖತ್ ವೈರಲ್ ಆಗಿದೆ.